Með tegundum aðfanga er m.a. átt við ýmis konar muni ( gripi ) , ljósmyndir , myndlist , hönnun , svör við spurningaskrám um þjóðhætti og örnefnalýsingar . Sama á við um mynt , bækur , skjöl og teikningar . Þegar leitarniðurstöður liggja fyrir er bæði hægt að víkka leitina eða þrengja með síunni sem birtist fyrir ofan niðurstöðurnar og innheldur eftirfarandi möguleika : Að víkka leit Hægt er að víkka leitina með eftirfarandi hætti : Ef endingum leitarorða er sleppt og stjarna sett fyrir aftan fæst víðari leit . Þá fer leitin aðeins fram í svæðinu / svæðunum sem hakað er við . Þetta gerir það að verkum að efst raðast aðföng sem síðast hafa verið skráð í gagnasafn Sarps 3.0 og neðst þau sem lengst hafa verið í gagnasafninu . Sverð , vel varðveitt , lengd 86 sm , þar af er brandurinn 74 sm . Hjöltin eru því sem næst bein , séð frá hlið , fremra hjalt 10.8 sm , efra 8 sm á lengd . Bæði eru þau sporöskjulaga neðan frá séð , hið fremra jafnvel bátlaga . Þessi atriði og eins hitt , að fremra hjalt er örlítið bogadregið , sýnir , að sverðið ber að telja til Q-gerðar Jan Petersens , Sverd , bls. 137 , 111. mynd . Mun það þó líklega vera með hinum elztu þeirrar gerðar og mjög nærri M-gerð . Meðalkafli sverðsins er 8.2 cm á lengd , breiðastur fremst . Á tanganum eru kinnar úr tré , sem að framan eru þannig festar , að þeim er stungið inn undir fremra hjalt , en við efra hjalt eru þær vafðar með þræði . Brandurinn er 6 sm breiður efst , en mjókkar frameftir . Hann er í slíðrum úr tré , sem klætt hefur verið utan um fíngerðum dúk ( úr líni ) , en utan yfir því hefur verið skinn . Á nokkrum stöðum hefur verið bundið utan um slíðrin , og 12 sm neðan við op þeirra hefur verið bundið utan um slíðrin , og 12 sm neðan við op þeirra hefur verið spöng úr járni , líklega til að festa sverðsfetilinn við . Döggskór hefur verið úr skinni , mjög lítill . Á hjöltum , einkum hinu efra , sjást vefnaðarleifar með greinilegri vaðmálsvend . Sverðbrandurinn hefur brotnað á þremur stöðum og meðalkaflinn á einum stað . - Fannst í 4. kumli í Sílastöðum , fyrir framan manninn , þannig að hjölt þess námu við andlit hans . Sjá : Kuml og Haugfé , bls. 263 - 276 . Menningararfur á Þjóðminjasafni . Rvk. 2004 . Bls. 64 - 75 , sverð bls. 70 - 71 ) . Kristján Eldjárn : " Fornmannagrafir að Sílastöðum . " Árbók Hins íslenzka fornleifafélags 1954 . Rvk . Bls. 53 - 68 . Sami : Gengið á reka . Akureyri 1948 . Bls. 45 - 53 . Sami : Kuml og haugfé . Reykjavík 2000 , bls. 181 - 184 og 326 - 27. Jan Petersen : De norske Vikingesverd . Videnskapsselskapets skrifter II . Kristiania 1919 . Mynd 111 , bls. 137 . Th. Petersen : " Baandformet omvikling av sverdskeder i vikingetiden . " Oldtiden VII. 1918 . Bls. 165 - 69 . S. Grieg : " Gjermundbufunnet . " Norske Oldfund VIII . Oslo 1947 . Bls. 31 .